กระทู้ถามที่ ๐๙๑ ร.

เรื่อง ความคืบหน้าโครงการก่อสร้างสะพานข้ามเกาะกลาง บริเวณตำบลคลองประสงค์ อำเภอเมืองกระบี่
จังหวัดกระบี่

กราบเรียน ประธานสภาผู้แทนราษฎร

ข้าพเจ้าขอตั้งกระทู้ถาม ถามรัฐมนตรีว่าการกระทรวงคมนาคม ดังต่อไปนี้

ด้วยเกาะกลางเป็นเกาะที่ตั้งอยู่กลางแม่น้ำกระบี่ห้อมล้อมด้วยป่าชายเลนและปากแม่น้ำ
ที่อุดมสมบูรณ์นับพันไร่ มีชุมชนบ้านเกาะกลาง ตำบลคลองประสงค์ เป็นชุมชนที่มีวิถีชีวิตที่เรียบง่าย
และมีเอกลักษณ์ท้องถิ่นอยู่บนเกาะ ทำให้เกาะกลางเป็นแหล่งท่องเที่ยวเชิงวัฒนธรรมและวิถีเกษตร
ที่น่าเยี่ยมชม ชุมชนบ้านเกาะกลางมีวิถีชีวิตที่ใช้วิธีเดินทางโดยเรือข้ามฟากจากเกาะกลางเพื่อเดินทางไป
ที่ตัวเมืองกระบี่ในการไปติดต่อราชการ นำคนเจ็บป่วยส่งโรงพยาบาล หรือมาทำการธุระต่าง ๆ
ซึ่งการเดินทางโดยใช้เรือข้ามฟากได้เท่านั้นก่อให้เกิดปัญหาความไม่สะดวกในการเดินทางไปมาของประชาชน
รวมถึงนักท่องเที่ยวที่เดินทางไปเยี่ยมชมทัศนียภาพที่สวยงามของเกาะกลาง ทำให้ประชาชนที่อยู่อาศัย
ทั้งหมดจำนวน ๓ หมู่บ้าน ประกอบด้วย หมู่ที่ ๑ บ้านเกาะกลาง หมู่ที่ ๒ บ้านคลองประสงค์
และหมู่ที่ ๓ บ้านคลองกำ ซึ่งอยู่ในเขตพื้นที่ขององค์การบริหารส่วนตำบลคลองประสงค์ อำเภอเมืองกระบี่
จังหวัดกระบี่ ได้มีการทำประชาพิจารณ์เพื่อรับฟังความคิดเห็นและความต้องการของชาวบ้าน
โดยประชาชนทุกหมู่บ้านได้ลงความเห็นเป็นมติเอกฉันท์ว่าต้องการสะพานข้ามเกาะไปที่ตัวเมือง
และได้มีการส่งเรื่องตามขั้นตอนจากองค์การบริหารส่วนตำบลคลองประสงค์ไปที่อำเภอเมืองกระบี่
และส่งเรื่องต่อไปที่จังหวัดกระบี่ ซึ่งทางจังหวัดได้มีการติดต่อประสานงานกับกรมทางหลวงชนบท
กระทรวงคมนาคม เพื่อให้ดำเนินโครงการก่อสร้างสะพานข้ามเกาะกลาง ตำบลคลองประสงค์
ไปยังอำเภอเมืองกระบี่ จังหวัดกระบี่ โดยให้เป็นสะพานที่มีรถจักรยานยนต์หรือรถจักรยานยนต์พ่วงข้าง
สามารถเดินทางข้ามฟากไปยังตัวเมืองกระบี่ อันเป็นการแก้ไขปัญหาความเดือดร้อนของประชาชน
ในการเดินทางไปติดต่อราชการ ใบโรงพยาบาล รวมถึงเพื่อนำกับภัยพิบัติต่างๆ ได้สะดวกกว่าการใช้เรือข้ามฟาก

จึงขอเรียนถามว่า กระทรวงคมนาคม มีการวางแผนการศึกษา การเตรียมการ การตั้งงบประมาณ และดำเนินการใด ๆ เพื่อริเริ่มโครงการก่อสร้างสะพานข้ามเกาะกลาง บริเวณคลองประสงค์ อำเภอเมืองกระบี่ จังหวัดกระบี่ อย่างเป็นรูปธรรมแล้วหรือไม่ อย่างไร ขอทราบรายละเอียด
ของให้ตอบในราชกิจจานุเบกษา

ขอแสดงความนับถืออย่างยิ่ง
ประเสริฐพงษ์ ศรนุวัตร์
สมาชิกสภาผู้แทนราษฎร พรรคก้าวไกล
แบบบัญชีรายชื่อ

คำตอบกระทู้ถามที่ ๐๙๑ ว.

ของ นายประเสริฐพงษ์ ศรนุวัตร์ สมาชิกสภาผู้แทนราษฎร พรรคก้าวไกล แบบบัญชีรายชื่อ เรื่อง ความคืบหน้าโครงการก่อสร้างสะพานข้ามเกาะกลาง บริเวณตำบลคลองประสงค์
อำเภอเมืองกระบี่ จังหวัดกระบี่

ข้าพเจ้า นายสุริยะ จึงรุ่งเรืองกิจ รัฐมนตรีว่าการกระทรวงคมนาคม ขอตอบกระทู้ถามเรื่อง ความคืบหน้าโครงการก่อสร้างสะพานข้ามเกาะกลาง บริเวณตำบลคลองประสงค์ อำเภอเมืองกระบี่
จังหวัดกระบี่ ของท่านสมาชิกผู้ทรงเกียรติ ดังนี้

คำถาม กระทรวงคมนาคม มีการวางแผนการศึกษา การเตรียมการ การตั้งงบประมาณ และดำเนินการใด ๆ เพื่อริเริ่มโครงการก่อสร้างสะพานข้ามเกาะกลาง บริเวณตำบลคลองประสงค์
อำเภอเมืองกระบี่ จังหวัดกระบี่ อย่างเป็นรูปธรรมแล้วหรือไม่ อย่างไร จากทราบรายละเอียด

คำตอบ
กระทรวงคมนาคมโดยกรมทางหลวงชนบท ขอเรียนชี้แจงว่า บริเวณที่จะก่อสร้างสะพานดังกล่าว
อยู่ในพื้นที่อุทยานแห่งชาติหาดนพรัตนธารา - หมู่เกาะพีพี ป่าสงวนแห่งชาติป่าคลองกระปึใหญ่
บริเวณป่าคลองเหนือคลอง และป่าชายเลนตามมติคณะรัฐมนตรี พ.ศ. ๒๕๔๓ การดำเนินการใด ๆ
บริเวณพื้นที่ดังกล่าวจะต้องปฏิบัติตามระเบียบข้อกฎหมายและมติคณะรัฐมนตรีที่เกี่ยวข้อง จำเป็นต้อง
จัดทำรายงานการประเมินผลกระทบสิ่งแวดล้อมตามประกาศกระทรวงทรัพยากรธรรมชาติและสิ่งแวดล้อม
เรื่อง กำหนดโครงการ กิจการ หรือการดำเนินการซึ่งต้องจัดทำรายงานการประเมินผลกระทบสิ่งแวดล้อม
และหลักเกณฑ์วิธีการ และเงื่อนไขในการจัดทำรายงานการประเมินผลกระทบสิ่งแวดล้อม ในวันที่
๑๙ พฤศจิกายน พ.ศ. ๒๕๖๑ อีกทั้งคณะรัฐมนตรีได้มีมติเมื่อวันที่ ๒๓ กรกฎาคม พ.ศ. ๒๕๓๔
ระงับการใช้ประโยชน์พื้นที่ป่าชายเลนโดยเด็ดขาด และระงับการพิจารณาขออนุญาตใช้ประโยชน์
ในพื้นที่ป่าชายเลนของทางราชการ ในกรณีมีความจำเป็นอย่างยิ่งที่จะต้องใช้พื้นที่ป่าชายเลน
เพื่อก่อสร้างสะพานดังกล่าวจะต้องขอผ่อนผันยกเว้นมติคณะรัฐมนตรีเพื่อขอใช้พื้นที่ป่าชายเลน
และต้องได้รับอนุญาตให้ใช้พื้นที่ป่าชายเลนจากกรมทรัพยากรทางทะเลและชายฝั่งจึงจะดำเนินการต่อไปได้
ทั้งนี้ เพื่อเป็นการแก้ไขปัญหาความเดือดร้อนของประชาชนและลดผลกระทบท่องเที่ยวพากรธรรมชาติในพื้นที่
กรมทางหลวงชนบทได้เสนอขอรับการสนับสนุนงบประมาณรายจ่ายประจำปีงบประมาณ พ.ศ. ๒๕๖๗
เพื่อดำเนินการจ้างที่ปรึกษาจัดทำรายงานการประเมินผลกระทบสิ่งแวดล้อมสะพานข้ามเกาะกลาง
และถนนเชื่อมโยง เมืองไทย-ภูเก็ต โดยกำหนดระยะทางระหว่างสถานะสมุทรปราการพระนครศรีอยุธยา